האומר הנטיעות האלו קרבן אם אינן נקצצות היום וטלית זה קרבן אם לא תשרף היום ועבר היום ולא נקצצו ולא נשרפה הטלית הרי הם הקדש ויפדו כשאר ההקדשות ואח"כ יהנה בהן אבל אם אמר הרי הנטיעות האלו קרבן עד שיקצצו אינו יכול לפדותן שבכל עת שיפדו יחזרו הקדש עד שיקצצו וכיון שנקצצו אינן צריכין פדיון אלא נהנין בהן מיד במה דברים אמורים בשפדאן המקדיש אבל אם פדאן אחר הרי אלו יוצאין לחולין אף על פי שעדיין לא נקצצו ויהיו מותרין אף למקדיש: